Diari Oficial de la Generalitat Valenciana


Sumari del DOGV 6713, del 14-02-2012 (2012/1105)

Notificació de la sentència dictada en el judici ordinari número 1588/2009.
---------------------------------------------------------------------------

### Dades del document

Número de DOGV
:   6713

Data del DOGV
:   14-02-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/1105


Organisme emissor
:   Jutjat de Primera Instància Número 4 d'Elx

Tipus de document
:   Edicte

Notificació de la sentència dictada en el judici ordinari número 1588/2009. [2012/1105]  
Procediment ordinari 001588/2009  
Part demandant: Spain Photo Volt Aic, SL.   
Part demandada: Solarmanagamet Europa, SL.   
Sobre: ordinaris.  
En el judici a què es fa referència s'ha dictat la resolució que té el text que, literalment, és com segueix:  
«Dispositiva  
Amb l'estimació total de la demanda interposada per la mercantil Spain Photovoltaic, SL, representada pel procurador dels tribunals Luis Miguel Alacid Baño, i assistida pel lletrat José Francisco Alcalde Calvo, contra la mercantil Solarmanagement Europa, SL, declarada en situació processal de rebel·lia, condemne la mercantil Solarmanagement Europa, SL, a pagar a la mercantil Spain Photovoltaic, SL, la suma de 37.763,00 euros, més els interessos legals, que es liquidaran en la forma establerta en el fonament jurídic quart d'aquesta resolució judicial.  
  
Pel que fa a les costes, cal ajustar-se al contingut del fonament jurídic cinqué d'aquesta resolució judicial.  
Mode d'impugnació: mitjançant un recurs d'apel·lació davant l'Audiència Provincial (secció amb seu a Elx) (art. 455 de la Llei d'Enjudiciament Civil).  
El recurs d'apel·lació s'interposarà davant d'aquest Jutjat dins del termini de 20 dies comptadors des de l'endemà de la notificació de la resolució que s'impugne, on l'apel·lant exposarà les al·legacions sobre les quals fonamente la impugnació, a més a més esmentarà la resolució objecte d'apel·lació i els pronunciaments que impugna (art. 457.1 i 2 de la Llei d'Enjudiciament Civil, en la redacció que en fa la Llei 37/2011, de 10 d'octubre, de Mesures d'Agilitació Processal) i la justificació de la constitució prèvia d'un dipòsit en el compte de consignacions d'aquest Jutjat; sense aquest requisit no s'admetrà a tràmit el recurs (DA 15a de la Llei Orgànica 1/2009, de 3 de novembre) .  
Porteu l'original al llibre de sentències.  
Aquesta és la meua sentència, de la qual s'expedirà una testimoniança per a unir-la a les actuacions, que pronuncie, mane i firme.  
Publicació. La sentència anterior ha sigut llegida i publicada en el dia de la seua data pel jutge que la subscriu, mentre celebrava audiència pública, amb la meua assistència; jo, el secretari, en done fe».  
  
Atés que es desconeix el domicili o la residència actuals de la part demandada, mitjançant la provisió de la data, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació de sentència.  
  
Elx, 28 de novembre de 2011.- La secretària judicial: Concepción Ferrer Moyá.